ระเบียบคณะกรรมการข้าราชการฝ่ายศาลปกครองว่าด้วยบัตรประจําตัวข้าราชการฝ่ายศาลปกครองและลูกจ้างของสํานักงานศาลปกครองพ.ศ. ๒๕๔๒ โดยที่ได้มีการโอนข้าราชการและลูกจ้างของสํานักงานคณะกรรมการกฤษฎีกาส่วนหนึ่งมาเป็นข้าราชการฝ่ายศาลปกครองตามพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ แต่การออกบัตรประจําตัวข้าราชการฝ่ายศาลปกครองตามพระราชบัญญัติบัตรประจําตัวเจ้าหน้าที่ของรัฐ พ.ศ. ๒๕๔๒ จะกระทําได้ต่อเมื่อมีการตราพระราชกฤษฎีกากําหนดให้ข้าราชการฝ่ายศาลปกครองมีฐานะเป็นเจ้าหน้าที่ของรัฐตามพระราชบัญญัติดังกล่าวเสียก่อน ในระหว่างรอการตราพระราชกฤษฎีกาคณะกรรมการข้าราชการฝ่ายศาลปกครองเห็นสมควรออกระเบียบให้มีการออกบัตรประจําตัวให้แก่ข้าราชการฝ่ายศาลปกครองเพื่อใช้เป็นหลักฐานแสดงตนไปพลางก่อน พร้อมกันนี้สมควรให้มีการออกบัตรประจําตัวให้แก่ลูกจ้างของสํานักงานศาลปกครองด้วยอาศัยอํานาจตามความในมาตรา ๘๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยบัตรประจําตัวข้าราชการฝ่ายศาลปกครองและลูกจ้างของสํานักงานศาลปกครอง พ.ศ. ๒๕๔๒"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ ๓ ให้ข้าราชการฝ่ายศาลปกครองและลูกจ้างของสํานักงานศาลปกครองมีบัตรประจําตัวตามที่กําหนดในระเบียบนี้ข้อ ๔ ให้เลขาธิการสํานักงานศาลปกครองเป็นผู้ออกบัตรประจําตัวข้าราชการฝ่ายศาลปกครองทุกตําแหน่งและลูกจ้างของสํานักงานศาลปกครอง ข้อ ๕ บัตรประจําตัวข้าราชการฝ่ายศาลปกครองและลูกจ้างประจําของสํานักงานศาลปกครองให้ใช้ได้ ๖ ปีนับแต่วันออกบัตรบัตรประจําตัวลูกจ้างชั่วคราวของสํานักงานศาลปกครอง ให้ใช้ได้ตามระยะเวลาที่กําหนดในบัตรประจําตัวนั้นบัตรประจําตัวของข้าราชการฝ่ายศาลปกครองและลูกจ้างประจําของสํานักงานศาลปกครองซึ่งหมดอายุแล้ว ยังคงใช้ได้ต่อไปจนกว่าผู้ถือบัตรประจําตัวดังกล่าวจะได้รับบัตรประจําตัวใหม่ตามระเบียบนี้เมื่อผู้ใดได้รับบัตรประจําตัวใหม่แล้ว ให้ผู้นั้นส่งมอบบัตรประจําตัวเดิมคืนให้แก่สํานักงานศาลปกครองข้อ ๖ ในกรณีที่บัตรประจําตัวเดิมหมดอายุ ชํารุด สูญหายหรือถูกทําลาย หรือผู้ถือบัตรประจําตัวเปลี่ยนตําแหน่งหรือระดับ ให้ผู้ถือบัตรประจําตัวยื่นคําขอมีบัตรประจําตัวใหม่ภายใน ๓๐ วัน นับแต่วันที่บัตรประจําตัวหมดอายุ ชํารุด สูญหายหรือถูกทําลาย หรือวันที่เปลี่ยนตําแหน่งหรือระดับ ข้อ ๗ ข้าราชการฝ่ายศาลปกครองและลูกจ้างของสํานักงานศาลปกครองซึ่งพ้นจากราชการหมดสิทธิที่จะใช้บัตรประจําตัวนั้นต่อไป และให้ผู้นั้นหรือผู้ที่ครอบครองบัตรประจําตัวนั้นส่งมอบบัตรประจําตัวคืนให้แก่สํานักงานศาลปกครองภายใน ๓๐ วันนับแต่วันพ้นจากราชการข้อ ๘ ให้ข้าราชการฝ่ายศาลปกครองและลูกจ้างของสํานักงานศาลปกครองยื่นคําขอมีบัตรประจําตัวตามแบบ ศป. ๑ ท้ายระเบียบนี้ พร้อมกับแนบรูปถ่าย ขนาด ๒.๕ x ๓ เซนติเมตร ครึ่งตัว หน้าตรง ไม่สวมหมวก ซึ่งถ่ายมาแล้วไม่เกินหกเดือน จํานวน ๒ รูปข้อ ๙ บัตรประจําตัวข้าราชการฝ่ายศาลปกครอง ให้มีสีขาวและให้มีลักษณะตามแบบ ศป. ๒ หรือ ศป. ๒ ค. ท้ายระเบียบนี้ ข้อ ๑๐ บัตรประจําตัวลูกจ้างของสํานักงานศาลปกครองให้มีสีขาวและให้มีลักษณะตามแบบ ศป. ๓ หรือ ศป. ๓ ค. ท้ายระเบียบนี้ ข้อ ๑๑ เมื่อได้ออกบัตรประจําตัวให้แก่ผู้ใดแล้ว ให้ผู้ออกบัตรประจําตัวดังกล่าวจัดให้มีสําเนาข้อความและรายการบัตรประจําตัวติดรูปถ่ายของผู้นั้นเก็บไว้เป็นหลักฐานพร้อมกับคําขอมีบัตรประจําตัวของผู้นั้นข้อ ๑๒ การยื่นคําขอมีบัตรประจําตัวใหม่และการออกบัตรประจําตัวใหม่ เนื่องจากบัตรประจําตัวเดิมหมดอายุ ชํารุด สูญหายหรือถูกทําลาย หรือผู้ถือบัตรประจําตัวเปลี่ยนตําแหน่งและระดับให้นําความในข้อ ๔ ข้อ ๕ ข้อ ๖ ข้อ ๗ ข้อ ๘ ข้อ ๙ ข้อ ๑๐ และข้อ ๑๑ มาใช้บังคับโดยอนุโลมข้อ ๑๓ ให้เลขาธิการสํานักงานศาลปกครองเป็นผู้รักษาการตามระเบียบนี้ ผู้มีอํานาจลงนาม ประกาศ ณ วันที่ ๒๓ ธันวาคม พ.ศ. ๒๕๔๒ อักขราทร จุฬารัตน กรรมการข้าราชการฝ่ายศาลปกครอง ทําหน้าที่ประธานกรรมการข้าราชการฝ่ายปกครอง